টস জিতে শুরুতে ব্যাট করতে জিম্বাবুয়ে অধিনায়ক হ্যামিল্টন মাসাকাদজাকে আমন্ত্রণ জানান বাংলাদেশ অধিনায়ক মাশরাফি বিন মর্তুজা। আমন্ত্রণ ব্যাট করতে নেমে শুরু থেকেই মারমুখি হওয়ার চেষ্টা জিম্বাবুয়ে দুই ওপেনারের। তবে বাংলাদেশের বোলারদের নিয়ন্ত্রণে ম্যাচকে টেনে আনতে বেশিক্ষণ অপেক্ষা করতে হয়নি। তবে ব্রেন্ডন টেলর আর শন উইলিয়ামস আবার ম্যাচ বের করে নেয়ার চেষ্টা করেন। দু’জনের ৭৭ রানের জুটিতে বড় স্কোর গড়ে ওঠার ইঙ্গিত থাকলেও সেটা শেষ পর্যন্ত খুব বেশি এগুতে পারেনি।